פירוש נוסף ערך זה עוסק בעיר בגאנה. אם התכוונתם לצבעים לצביעת חלבונים, ראו צבעי קומסי.

**קומאסי** (באנגלית: **Kumasi**) היא בירת חבל אשנטי ואחת מהמטרופולינים הגדולות בגאנה. קומאסי היא בירת המסחר, התעשייה והתרבות של בני שבט האשנטי. העיר נמצאת כ-500 ק"מ מצפון לקו המשווה וכ-200 ק"מ צפונית למפרץ גינאה. העיר ממוקמת בחגורת היער הטרופי וידועה גם בשם "עיר הגנים" בגלל המגוון העשיר של צמחייה באזור.

קומאסי היא העיר השנייה בגודלה בגאנה, אחרי הבירה אקרה. רובע העסקים המרכזי של קומאסי כולל ריכוז של בנקים, בתי כלבו ומלונות. הפעילות הכלכלית בקומאסי כוללת מגזרים פיננסיים ומסחריים וייצור של קרמיקה, ביגוד וטקסטיל.

היסטוריה
--------

קומאסי הוקמה ב-1680 כבירתה של עיר המדינה אשנטי, שנוסדה על ידי מלך האשנטי אוסי טוטו הראשון (Asantehene Osei Tutu I) בייעוצו של קומפו אנוקי (Komfo Anokye), שהיה הכוהן הראשי שלו. הבירה הוקמה בצומת הדרכים של שביל הסחר הטרנס-סהרי. מיקומה האסטרטגי של העיר תרם משמעותית לצמיחתה הכלכלית. חשיבותה של העיר גדלה ב-1695, כאשר הפכה לבירת הקונפדרציה המאוחדת של מדינות האשנטי. שליטה של העיר, שכונה בשם **אסנטהנה** (**Asantehene**), שימש גם בשליט הקונפדרציה. 

בעקבות הקולוניאליזם הבריטי חל פיחות במעמדה של העיר. חלק מהעיר, כולל משכנו של המלך, נהרס במלחמת האנגלו-אשנטית השלישית בשנת 1874. 

בשנת 1926 אישרו הבריטים את חזרתו של מלך האשנטי, אסנטהנה פרמפה הראשון (Asantehene Prempeh I), שהוגלה ב-1896 לסיישל. הם התירו לו לאמץ את השם קומאסהנה (Kumasehene) אך לא את תוארו הרשמי כמלך. ואולם ב-1935 העניקו הבריטים לבני האשנטי שלטון עצמי אוטונומי, ותוארו הרשמי של המלך, אסנטהנה, הוחזר לו.

עם עצמאות גאנה בשנת 1957 הפכה ארץ האשנטי לחלק בלתי נפרד מהמדינה החדשה, וקומאסי שבה למעמד חשוב כבירת החבל וכאתר המושך תיירים והיסטוריונים.

אתרים מיוחדים
-------------

כבירת ממלכת אשנטי, קומאסי היא משכנם של ארמונות ואתרים היסטוריים חשובים רבים. **ארמון Manhyia** (אנ') נבנה ב-1925 ומשמש גם כיום משכנו של האסנטהנה, מלך האשנטי. בסמוך לארמון נמצא הארמון הישן, המשמש כיום כמוזיאון אשנטי, בו ניתן להתרשם מההיסטוריה המקומית. בין היתר מוצגים בו חפצים השייכים לממלכה האשנטית: אפריון ששימש את המלך והמלכה, תופים שונים, בגדי מלוכה רשמיים, פסלים של המלכים הקודמים והנוכחיים ועוד. במוזיאון ניתן לראות תצלום של השרפרף המלכותי - סמלה המקודש של ממלכת אשנטי - כאשר השרפרף המקורי מוצפן במקום סודי בתוך הארמון. במוזיאון מוצג גם העתק מוזהב של השרפרף שנמסר על ידי בני האשנטי לשליטים הבריטים, כתרגיל הונאה שנועד למנוע מהם לקחת את הפריט המקורי הקדוש. 

ב**מרכז התרבות הלאומי** של קומאסי ניתן לראות בתי מלאכה ומרכזי אריגה המספקים הצצה אל התרבות המקומית. 

**השוק המרכזי** של קומאסי נחשב לאחד הגדולים שבמערב אפריקה ובו מגוון גדול של מוצרים מקומיים מוצעים למכירה.

אקלים
-----

בעיר אקלים טרופי רטוב ויבש, עם טמפרטורות קבועות יחסית לאורך כל השנה. בקומאסי יורד ממוצע של כ-1400 מ"מ של גשם בשנה. האקלים כולל שתי עונות גשומות עיקריות: עונה ארוכה יותר ממרץ עד יולי ועונה גשומה קצרה יותר מספטמבר עד נובמבר.

החודשים פברואר עד נובמבר הם עונה רטובה אחת ארוכה, עם הפוגה יחסית במשקעים באוגוסט. בדומה לשאר חלקי מערב אפריקה, קומסי חווה את "ההרמטן" (Harmattan) במהלך חודשי "השמש הנמוכה". הנמשך מדצמבר עד פברואר, ההרמטן הוא הגורם העיקרי לעונה היבשה של העיר.

תושבים מפורסמים
---------------

* מזכ"ל האו"ם לשעבר, קוֹפִי אַנָאן, נולד בקומאסי ב־8 באפריל 1938.

ערים תאומות
-----------

* חוף השנהבחוף השנהב אביג'אן, חוף השנהב (מ־2004)
* חוף השנהבחוף השנהב טרייצ'וויל (אנ'), חוף השנהב (מ־2004)
* ארצות הבריתארצות הברית וינסטון סיילם, קרוליינה הצפונית, ארצות הברית (מ־2001)
* ארצות הבריתארצות הברית שארלוט, קרוליינה הצפונית, ארצות הברית (מ־2001)
* ארצות הבריתארצות הברית אטלנטה, ג'ורג'יה, ארצות הברית (מ־2010)
* ארצות הבריתארצות הברית ניוארק, ניו ג'רזי, ארצות הברית (מ־1999)
* הולנדהולנד אלמיירה, הולנד (מ־2001)
* קנדהקנדה קיצ'נר, אונטריו, קנדה (מ־2010)
* הממלכה המאוחדתהממלכה המאוחדת מת'יל (אנ'), סקוטלנד, הממלכה המאוחדת (מ־2017)
* דרום אפריקהדרום אפריקה מטרופולין צוואנה, חאוטנג, דרום אפריקה (מ־2010)

גלריית תמונות
-------------

* מוזיאון ארמון Manhyia בקומאסימוזיאון ארמון Manhyia בקומאסי
* בית החולים האוניברסיטאי Komfo Anokye בקומאסיבית החולים האוניברסיטאי Komfo Anokye בקומאסי
* הכניסה לאוניברסיטת קוואמה נקרומה בעיר קומאסיהכניסה לאוניברסיטת קוואמה נקרומה בעיר קומאסי
* אצטדיון בבה-יארה בקומאסיאצטדיון בבה-יארה בקומאסי

ראו גם
------

* המבנים המסורתיים של האשנטי

קישורים חיצוניים
----------------

ויקישיתוף מדיה וקבצים בנושא **קומאסי** בוויקישיתוף
* 

* אתר האינטרנט הרשמי של קומאסי
* האתר הרשמי של מוזיאון ארמון Manhyia בקומאסי
* קומאסי, באתר אנציקלופדיה בריטניקה (באנגלית)

הערות שוליים
------------

1. ↑  מפקד אוכלוסין 2010
2. ↑  אורזולה ואסרמן, קומאסי -<<עיר הגנים>> בגאנה, הארץ, 30 בינואר 1959

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555060905171
* BnF: cb135453338 (data)
* GND: 4266544-9
* LCCN: n80103705
* MusicBrainz: 7f3bfe2b-8776-47e4-86ce-a552af85c116
* NKC: ge718754
* SUDOC: 050771817
* VIAF: 150097352
* WorldCat: lccn-n80103705

 |